ระเบียบคณะกรรมการข้าราชการฝ่ายศาลปกครองว่าด้วยการพัฒนาบุคลากรในกระบวนการยุติธรรมทางปกครองพ.ศ. ๒๕๕๑ อาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการพัฒนาบุคลากรในกระบวนการยุติธรรมทางปกครอง พ.ศ. ๒๕๕๑"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"คณะกรรมการ" หมายความว่า คณะกรรมการสถาบันกระบวนการยุติธรรมทางปกครอง"ประธาน" หมายความว่า ประธานกรรมการสถาบันกระบวนการยุติธรรมทางปกครอง "สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง ข้อ ๔ ให้เลขาธิการรักษาการตามระเบียบนี้ และมีอํานาจออกประกาศหรือคําสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ ให้คณะกรรมการเป็นผู้วินิจฉัย คําวินิจฉัยนั้นให้เป็นที่สุดหมวด หมวด ๑คณะกรรมการสถาบันกระบวนการยุติธรรมทางปกครอง ข้อ ๕ ให้มีสถาบันกระบวนการยุติธรรมทางปกครองขึ้นทําหน้าที่ในการกําหนดนโยบายแนวทาง รวมทั้งกํากับดูแล และดําเนินการเพื่อพัฒนาบุคลากรในกระบวนการยุติธรรมทางปกครองโดยมี "คณะกรรมการสถาบันกระบวนการยุติธรรมทางปกครอง" ขึ้นคณะหนึ่ง ประกอบด้วย(๑) ประธานศาลปกครองสูงสุด เป็นประธานกรรมการ(๒) รองประธานศาลปกครองสูงสุด เป็นรองประธานกรรมการ(๓) ผู้ทรงคุณวุฒิซึ่งประธานแต่งตั้งจากตุลาการในศาลปกครองสูงสุด จํานวนหนึ่งคนและ จากผู้ทรงคุณวุฒิอื่น จํานวนสามคน เป็นกรรมการ(๔) ผู้บริหารระดับสูงของข้าราชการฝ่ายพลเรือนที่ประธานแต่งตั้งไม่เกินสองคน เป็นกรรมการ(๕) อธิบดีศาลปกครองชั้นต้นที่ประธานมอบหมายไม่เกินสองคน เป็นกรรมการ(๖) เลขาธิการ เป็นกรรมการและเลขานุการ(๗) รองเลขาธิการที่เลขาธิการมอบหมาย เป็นกรรมการและผู้ช่วยเลขานุการ(๘) ผู้อํานวยการวิทยาลัยตุลาการศาลปกครอง ผู้อํานวยการวิทยาลัยข้าราชการ ฝ่ายศาลปกครองและผู้อํานวยการวิทยาลัยการยุติธรรมทางปกครอง เป็นผู้ช่วยเลขานุการข้อ ๖ คณะกรรมการมีอํานาจหน้าที่ ดังต่อไปนี้(๑) กําหนดนโยบาย แนวทาง และกํากับดูแลการดําเนินการของวิทยาลัยตุลาการ ศาลปกครอง วิทยาลัยข้าราชการฝ่ายศาลปกครอง และวิทยาลัยการยุติธรรมทางปกครอง(๒) ให้ความเห็นชอบแผนพัฒนาบุคลากรในกระบวนการยุติธรรมทางปกครอง รวมทั้งหลักสูตรการฝึกอบรม สัมมนา และจัดให้มีการติดตามประเมินผลการดําเนินการตามแผนดังกล่าว(๓) ให้คําปรึกษาแนะนําเกี่ยวกับการพัฒนาบุคลากรในกระบวนการยุติธรรมทางปกครอง(๔) ให้คําปรึกษาแนะนํา รวมทั้งกําหนดหลักเกณฑ์หรือเงื่อนไขในการพัฒนาบุคลากรในกระบวนการยุติธรรมทางปกครอง(๕) แต่งตั้งคณะอนุกรรมการหรือบุคคลใดเพื่อให้ดําเนินการตามที่คณะกรรมการมอบหมาย(๖) แต่งตั้งผู้ทรงคุณวุฒิด้านกฎหมายปกครองหรือกฎหมายมหาชนอื่น ๆ ให้เป็นที่ปรึกษาเพื่อทําหน้าที่ให้คําปรึกษาแนะนําหรือดําเนินการอื่นตามที่คณะกรรมการมอบหมาย(๗) ดําเนินการอื่นใดเพื่อให้เป็นไปตามระเบียบนี้ในกรณีเห็นสมควรเพื่อประโยชน์ในการให้การพัฒนาบุคลากรในกระบวนการยุติธรรมทางปกครองเป็นไปโดยมีมาตรฐานที่สมบูรณ์ยิ่งขึ้น คณะกรรมการอาจแต่งตั้งผู้ทรงคุณวุฒิชาวต่างประเทศที่เป็นผู้มีความรู้ความสามารถและความเชี่ยวชาญด้านกฎหมายปกครองหรือกฎหมายมหาชนอื่น ๆ ได้ตามที่เห็นสมควรเพื่อเป็นกรรมการหรือที่ปรึกษาคณะกรรมการข้อ ๗ กรรมการตามข้อ ๕ (๓) (๔) และ (๕) มีวาระการดํารงตําแหน่งคราวละสองปีในกรณีที่กรรมการตามวรรคหนึ่งผู้ใดดํารงตําแหน่งครบตามวาระแล้ว แต่ยังมิได้มีการแต่งตั้งกรรมการขึ้นใหม่ ให้กรรมการผู้นั้นปฏิบัติหน้าที่ไปพลางก่อนจนกว่าจะได้แต่งตั้งกรรมการขึ้นใหม่กรรมการตามข้อ ๗ ซึ่งพ้นจากตําแหน่งแล้ว อาจได้รับแต่งตั้งอีกได้ข้อ ๘ นอกจากการพ้นจากตําแหน่งตามวาระตามข้อ ๗ กรรมการดังกล่าวพ้นจากตําแหน่งเมื่อ(๑) ตาย (๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) ได้รับโทษจําคุกโดยคําพิพากษาถึงที่สุดให้จําคุก เว้นแต่เป็นความผิดที่ได้กระทําโดยประมาทหรือความผิดลหุโทษ(๖) คณะกรรมการมีมติด้วยคะแนนเสียงไม่น้อยกว่าสามในสี่ของคณะกรรมการทั้งหมดให้พ้นจากตําแหน่งเนื่องจากกระทําการหรือมีพฤติการณ์ไม่เหมาะสมในการปฏิบัติหน้าที่ข้อ ๙ ในกรณีที่กรรมการตามข้อ ๕ (๓) (๔) หรือ (๕) พ้นจากตําแหน่งก่อนครบวาระ ให้มีการแต่งตั้งกรรมการแทน โดยให้ผู้ที่ได้รับแต่งตั้งอยู่ในตําแหน่งเท่ากับวาระที่เหลืออยู่ของผู้ซึ่งตนแทน เว้นแต่วาระการดํารงตําแหน่งของกรรมการผู้นั้นจะเหลือไม่ถึงหนึ่งร้อยแปดสิบวัน จะไม่แต่งตั้งกรรมการแทนก็ได้ ในกรณีนี้ให้ถือว่ากรรมการที่เหลืออยู่เป็นองค์ประกอบของคณะกรรมการข้อ ๑๐ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งจึงจะเป็นองค์ประชุมถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ ให้รองประธานผู้มีอาวุโสทําหน้าที่แทน ถ้ารองประธานไม่อยู่หรือไม่สามารถปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ให้คณะกรรมการสถาบันกระบวนการยุติธรรมทางปกครอง คณะกรรมการวิทยาลัยตุลาการศาลปกครองและข้าราชการฝ่ายศาลปกครอง คณะกรรมการวิทยาลัยการยุติธรรมทางปกครองและคณะอนุกรรมการซึ่งคณะกรรมการแต่งตั้งได้รับเบี้ยประชุมเช่นเดียวกับกรรมการอื่นตามที่กําหนดไว้ในระเบียบคณะกรรมการข้าราชการฝ่ายศาลปกครอง ว่าด้วยเบี้ยประชุมกรรมการ และให้ที่ปรึกษา ได้รับค่าตอบแทนตามระเบียบคณะกรรมการข้าราชการฝ่ายศาลปกครอง ว่าด้วยผู้เชี่ยวชาญและผู้ชํานาญการของสํานักงานศาลปกครอง ในกรณีที่กรรมการหรือที่ปรึกษาเป็นผู้ทรงคุณวุฒิจากต่างประเทศ ให้ได้รับเบี้ยประชุม ค่าตอบแทนเช่นเดียวกับกรรมการและที่ปรึกษาอื่น หรือค่ารับรองตามระเบียบคณะกรรมการข้าราชการฝ่ายศาลปกครอง ว่าด้วยการจ่ายเงินค่ารับรองของสํานักงานศาลปกครอง พ.ศ. ๒๕๔๓ ด้วยหมวด หมวด ๒คณะกรรมการวิทยาลัยตุลาการศาลปกครองและข้าราชการฝ่ายศาลปกครอง ข้อ ๑๒ ให้มีคณะกรรมการวิทยาลัยตุลาการศาลปกครองและข้าราชการฝ่ายศาลปกครอง ประกอบด้วย(๑) รองประธานศาลปกครองสูงสุดซึ่งประธานมอบหมาย เป็นประธานกรรมการ(๒) ตุลาการในศาลปกครองสูงสุด จํานวนสองคน และตุลาการในศาลปกครองชั้นต้นจํานวนสองคนซึ่งประธานมอบหมาย เป็นกรรมการ(๓) ผู้ทรงคุณวุฒิซึ่งประธานแต่งตั้งจากผู้มีความรู้ความสามารถและความเชี่ยวชาญ ด้านกฎหมายปกครองหรือกฎหมายมหาชนอื่น ๆ จํานวนไม่เกินสองคน เป็นกรรมการ(๔) เลขาธิการ เป็นกรรมการ(๕) รองเลขาธิการที่เลขาธิการมอบหมาย เป็นกรรมการและเลขานุการ(๖) ผู้อํานวยการวิทยาลัยตุลาการศาลปกครองและผู้อํานวยการวิทยาลัยข้าราชการฝ่ายศาลปกครองเป็นผู้ช่วยเลขานุการข้อ ๑๓ คณะกรรมการวิทยาลัยตุลาการศาลปกครองและข้าราชการฝ่ายศาลปกครองมีอํานาจหน้าที่ ดังต่อไปนี้(๑) ให้คําปรึกษาและข้อเสนอแนะในการจัดทําแผนพัฒนาตุลาการศาลปกครองและข้าราชการฝ่ายศาลปกครอง(๒) พิจารณาให้ความเห็นเกี่ยวกับหลักสูตรการพัฒนาตุลาการศาลปกครองและข้าราชการฝ่ายศาลปกครองเพื่อขอความเห็นชอบต่อคณะกรรมการ(๓) กํากับดูแลการปฏิบัติงานของสํานักงานเกี่ยวกับการพัฒนาตุลาการศาลปกครองและข้าราชการฝ่ายศาลปกครองให้เป็นไปตามระบบสมรรถนะ และเป็นไปในทิศทางที่เสริมสร้างทัศนคติและค่านิยมที่สอดคล้องกับวัฒนธรรมขององค์กร(๔) ออกประกาศต่าง ๆ ที่เกี่ยวข้องซึ่งต้องสอดคล้องและไม่ขัดหรือแย้งกับหลักเกณฑ์ของคณะกรรมการ(๕) แต่งตั้งคณะทํางานเพื่อให้ดําเนินการตามที่คณะกรรมการวิทยาลัยตุลาการศาลปกครองและข้าราชการฝ่ายศาลปกครองมอบหมาย(๖) ประเมินผลและรายงานผลการพัฒนาตุลาการศาลปกครองและข้าราชการฝ่ายศาลปกครองให้คณะกรรมการทราบ(๗) ดําเนินการอื่นตามที่คณะกรรมการมอบหมายหมวด หมวด ๓คณะกรรมการวิทยาลัยการยุติธรรมทางปกครอง ข้อ ๑๔ ให้มีคณะกรรมการวิทยาลัยการยุติธรรมทางปกครอง ประกอบด้วย(๑) รองประธานศาลปกครองสูงสุดซึ่งประธานมอบหมาย เป็นประธานกรรมการ(๒) ตุลาการในศาลปกครองสูงสุดจํานวนสองคน และตุลาการในศาลปกครองชั้นต้นจํานวนสองคนซึ่งประธานมอบหมาย เป็นกรรมการ(๓) ผู้ทรงคุณวุฒิซึ่งประธานแต่งตั้งจากผู้มีความรู้ความสามารถและมีความเชี่ยวชาญในกฎหมายปกครองหรือกฎหมายมหาชนอื่น ๆ จํานวนไม่เกินสองคน เป็นกรรมการ(๔) เลขาธิการ เป็นกรรมการ(๕) รองเลขาธิการที่เลขาธิการมอบหมาย เป็นกรรมการและเลขานุการ(๖) ผู้อํานวยการวิทยาลัยการยุติธรรมทางปกครอง เป็นผู้ช่วยเลขานุการข้อ ๑๕ คณะกรรมการวิทยาลัยการยุติธรรมทางปกครองมีอํานาจหน้าที่ ดังต่อไปนี้(๑) ให้คําปรึกษาและข้อเสนอแนะในการจัดทําแผนพัฒนานักบริหารและเจ้าหน้าที่ของรัฐ(๒) พิจารณาให้ความเห็นเกี่ยวกับหลักสูตรนักบริหารและหลักสูตรเจ้าหน้าที่ของรัฐเพื่อขอความเห็นชอบต่อคณะกรรมการ(๓) กํากับดูแลการปฏิบัติงานของสํานักงานเกี่ยวกับการพัฒนานักบริหารและเจ้าหน้าที่ของรัฐ(๔) ออกประกาศต่าง ๆ ที่เกี่ยวข้องซึ่งต้องสอดคล้องและไม่ขัดหรือแย้งกับหลักเกณฑ์ของคณะกรรมการ(๕) แต่งตั้งคณะทํางานเพื่อให้ดําเนินการตามที่คณะกรรมการวิทยาลัยการยุติธรรมทางปกครองมอบหมาย(๖) ประเมินผลและรายงานผลการพัฒนานักบริหารและเจ้าหน้าที่ของรัฐให้คณะกรรมการทราบ(๗) ดําเนินการอื่นตามที่คณะกรรมการมอบหมายข้อ ๑๖ ให้นําความในข้อ ๗ ข้อ ๘ ข้อ ๙ และข้อ ๑๐ มาใช้บังคับกับคณะกรรมการวิทยาลัยตุลาการศาลปกครองและข้าราชการฝ่ายศาลปกครอง และคณะกรรมการวิทยาลัยการยุติธรรมทางปกครอง และคณะอนุกรรมการซึ่งคณะกรรมการแต่งตั้งตามข้อ ๖ (๕) ด้วย โดยอนุโลม ผู้มีอํานาจลงนาม ประกาศ ณ วันที่ ๓๐ ธันวาคม พ.ศ. ๒๕๕๑ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง